ALYTAUS RAJONO SAVIVALDYBĖS TARYBA

SPRENDIMAS

DĖL PRITARIMO DALYVAUTI PARTNERIO TEISĖMIS „KARJEROS SPECIALISTŲ TINKLO VYSTYMO“ PROJEKTE

2022 m. spalio 27 d. Nr. K-199

Alytus

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos švietimo įstatymo 18 straipsnio 8 ir 9 dalimis, 2021–2030 m. Plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-05-01 „Įdiegti vieną langelį karjerai planuoti ir įgūdžiams tobulinti“ aprašu, patvirtintu Lietuvos Respublikos švietimo, mokslo ir sporto ministro 2022 m. gegužės 27 d. įsakymu Nr. V-851 „Dėl 2021–2030 m. Plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-05-01 „Įdiegti vieną langelį karjerai planuoti ir įgūdžiams tobulinti“ aprašo patvirtinimo“, atsižvelgdama į Europos socialinio fondo agentūros 2022-07-29 raštą Nr. SB-2022-00479 „Dėl partnerio deklaracijos“, Alytaus rajono savivaldybės taryba n u s p r e n d ž i a:

1. Pritarti Alytaus rajono savivaldybės administracijos dalyvavimui partnerio teisėmis „Karjeros specialistų tinklo vystymo“ projekte.

2. Įgalioti Alytaus rajono savivaldybės administracijos direktorių pasirašyti dokumentus, susijusius su „Karjeros specialistų tinklo vystymo“ projekto įgyvendinimu.

3. Skelbti šį sprendimą Teisės aktų registre ir Alytaus rajono savivaldybės interneto svetainėje.

Savivaldybės meras	Algirdas Vrubliauskas